Publication: Magyar Közlöny
Issue: MK-2002-26 (Year: 2002, Number: 26)
Era: 1990-2004
Section: 2 Az egészségügyi és hozzájuk kapcsolódó személyes adatok kezelésérõl és védelmérõl szóló 1997. évi XLVII. törvény.
Paragraph Index: 99

(4) Repülõorvosi haladó tanfolyam az 1. és 3. Egészségügyi Osztály alkalmassági vizsgálatainak végzésére készít fel. Repülõorvosi haladó tanfolyamra az jelentkezhet, aki az alaptanfolyamot sikeresen elvégezte. A minimum 60 órás tanfolyam a bõvített repülõegészségügyi elméleti ismeretek mellett a következõk gyakorlati megismerését is biztosítja: repülõorvos munkája, repülõorvosi kutatások, légiforgalmi irányítás, szimulátorok, repülõtér és repülési üzemek. Az elméleti oktatást és gyakorlati képzést a megkezdéstõl számított három éven belül be kell fejezni. A tanfolyamok tematikáját a 3. számú melléklet tartalmazza. A tanfolyam végén záróvizsgát kell tenni. A tanfolyam sikeres elvégzését bizonyítvány igazolja. A bizonyítvány megszerzése önmagában még nem jogosít vizsgálatok végzésére.

Source: https://magyarkozlony.hu/hivatalos-lapok/b1b0f8ca9d037de624c8035950ac527d59c2459a/dokumentumok/e1a66a70da297a143834ef51165cddfe4ee522fe/letoltes